jkorsvik/nowiki_second_scrape_merged huggingface dataset:
Rhea Perlman

Rhea Jo Perlman (født 1948) er en amerikansk skuespillerinne som for det meste har befattet seg med komiske roller. Hun er kjent fra komiserien Cheers. 


== Bakgrunn ==
Perlman er datter av Adele and Philip Perlman. Hennes far er skuespiller og hadde blant annet en mindre birolle som en av stamgjestene i komiserien Cheers. Hennes søster Heide Perlman arbeidet som manusforfatter på samme serie.Rhea Perlman har siden 1982 vært gift med skuespilleren Danny DeVito, og har tre barn med ham (født i 1983, 1985 og 1987).Hun har studert drama ved Hunter College i New York.


== Karriere ==
Perlman filmdebuterte i 1972 i kortfilmen Hot Dogs for Gauguin (sammen med Danny DeVito), og hadde sin TV-debut i TV-filmen Selling of Vince D'Angelo (1976). Hun spillefilmdebuterte i en liten birolle i komedien Swap Meet (1979). Utover 1970-tallet hadde hun mindre biroller i en rekke TV-filmer før hun i 1979 fikk en rolle som Zena Sherman, kjæresten til Danny DeVitos rollefigur, i den kjente komiserien Taxi.I 1982 nådde Perlmans karriere nye høyder da hun fikk rollen som den hissige og rappkjeftede servitrisen Carla Tortelli i den kjente amerikanske situasjonskomedien Cheers. Rollen innbrakte henne fire Emmy-priser. Perlman var en av fire som var med fra begynnelse til slutt i serien. Som Carla gjestet hun også komiserier som St. Elsewhere (1985), The Tortellis (1987), Disneyland (1990), The Simpsons (1994) og Frasier (2002). 
Perlman har hatt en mer beskjeden karriere etter Cheers, men hadde en sentral rolle i filmkomedien Canadian Bacon fra 1995. I perioden 1996–1997 hadde hun hovedrollen som Pearl Caraldo i komiserien Pearl. På grunn av lave seertall ble det bare laget én sesong av serien. Hun hadde også en fast rolle i komiseriene Kirstie (2013–2014) og Me and My Grandma (2017), samt flere opptredener i The Mindy Project (2014–2017). Hun har utover dette hatt gjesteopptredener i flere andre TV-serier. Hun har også gjort seg bemerket i filmer som Sunset Park (1996), Matilda (1996), The Sessions (2012) og Poms (2019). 
Perlman har også medvirket i enkelte teaterproduksjoner, blant annet i The Tale of The Allergist's Wife (New York, 2002) og en London-oppsetning av Boeing Boeing.


== Forfatterskap ==
Rhea Perlman er forfatteren bak den illustrerte barnebokserien Otto Undercover. Hun utga fire bøker i denne serien i 2006, og i 2007 kom det ytterligere to bøker i serien.


== Referanser ==


== Eksterne lenker ==
(en) Rhea Perlman på Internet Movie Database 
(sv) Rhea Perlman i Svensk Filmdatabas 
(da) Rhea Perlman på Filmdatabasen 
(da) Rhea Perlman på Scope 
(fr) Rhea Perlman på Allociné 
(en) Rhea Perlman på AllMovie 
(en) Rhea Perlman hos Rotten Tomatoes 
(en) Rhea Perlman hos The Movie Database 
(en) Rhea Perlman hos Internet Broadway Database 
(en) Rhea Perlman hos Behind The Voice Actors
Wallace Bryant

Wallace Bryant (født 19. desember 1863, død 2. mai 1953) var en amerikansk bueskytter som deltok under OL 1904 i St. Louis.
Bryant vant en olympisk bronsemedalje i bueskyting under OL 1904 i St. Louis. Han deltok på det amerikanske laget Boston Archers som kom på tredjeplass i lagkonkurransen, bak gullvinnerne Potomac Archers og Cincinnati Archers. De tre andre på bronselaget var; George Bryant, Cyrus Dallin og Henry B. Richardson. Bryant beste plassering individuelt var en fjerdeplass i double York round og i double American round kom han på åttendeplass. Det var kun deltakere fra USA i bueskytingkonkurransene under OL 1904.


== OL-medaljer ==
1904  St. Louis -  bronse i bueskyting, lagkonkurranse (USA)


== Eksterne lenker ==
(en) Wallace Bryant – Olympedia 
(en) Wallace Bryant – Sports-Reference (OL-resultater – arkivert) 
(en) Wallace Bryant – databaseOlympics.com (arkivert)
Midfjorden

Se også Midtfjorden, som ligger lenger ute.
Midfjorden eller Mifjorden er en fjord eller et sund i Molde, Vestnes og Ålesund kommuner i Møre og Romsdal. Fjorden dannes av øyene Midøya og Otrøya og fastlandet i sør, fra Tautra til Dryna. Fjorden har innløp mellom Skor og Helland og strekker seg 23 kilometer mot øst, hvor Julsundet går nordover og Moldefjorden og Romsdalsfjordens hovedgren fortsetter videre østover mot Åndalsnes. Midfjorden er 2-3 km bred, over 200 meter dyp og fri for skjær. Ved Dryna munner den ut i Harøyfjorden. Romsdalsfjorden i vid betydning omfatter også Midfjorden og alle strekninger og forgreninger innenfor. Midfjorden omtales også som en del av Moldefjorden.

På sørsiden av fjorden strekker tre fjordarmer seg sørover. Disse er Vatnefjorden, Vestrefjorden og Tomrefjorden. Øya Tautra ligger mitt i fjorden nord for innløpet til Tomrefjorden. Møreaksen planlegger en undersjøisk tunell fra Otrøy til fastlandet under Tautra. 
Midsund ligger i sundet med samme navn på nordsiden av fjorden. Av andre steder på nordsiden av fjorden finner man Sør-Heggdal og Nord-Heggdal. På sørsiden ligger Rekdal. Riksvei 661 går langs sørsiden av fjorden. Fylkesvei 202 går på nordsiden av fjorden på Otrøya, mens fylkesvei 204 går på sørsiden av Midøya og riksvei 668 går på sørsiden av Dryna.


== Referanser ==
Cyrus Dallin

Cyrus Edwin Dallin (født 22. november 1861 i Utah, død 14. november 1944 i Massachusetts) var en amerikansk bueskytter som deltok i OL 1904 i St. Louis.
Dallin vant en olympisk bronsemedalje i bueskyting i OL 1904 i St. Louis. Han deltok på det amerikanske laget Boston Archers som kom på tredjeplass i lagkonkurransen, bak gullvinnerne Potomac Archers og Cincinnati Archers. De tre andre på bronselaget var; George Bryant, Wallace Bryant og Henry B. Richardson. Bryant beste plassering individuelt var en niendeplass i double American round og i double York round  kom han på tolvteplass. Det var kun deltakere fra USA i bueskytingkonkurransene under OL 1904.


== OL-medaljer ==
1904  St. Louis -  bronse i bueskyting, lagkonkurranse (USA)


== Referanser ==


== Eksterne lenker ==
(en) Cyrus Dallin – Olympedia 
(en) Cyrus Dallin – Sports-Reference (OL-resultater – arkivert) 
(en) Cyrus Dallin – databaseOlympics.com (arkivert) 
(en) Cyrus Dallin – TheSports.org
Henry B. Richardson

Henry Barber Richardson (født 19. mai 1889, død 19. november 1963) var en amerikansk bueskytter som deltok under OL 1904 i St. Louis og 1908 i London.
Richardson vant en olympisk bronsemedalje i bueskyting under OL 1904 i St. Louis. Han deltok på det amerikanske laget Boston Archers som kom på tredjeplass i lagkonkurransen, bak gullvinnerne Potomac Archers og Cincinnati Archers. De tre andre på bronselaget var; George Bryant, Wallace Bryant og Cyrus Dallin. Bryant beste plassering individuelt var en niendeplass i double York round og i double American round  kom han på tiendeplass. Det var kun deltakere fra USA i bueskytingkonkurransene under OL 1904.
Fire år senere, under sommer-OL 1908 i London kom han på tredjeplass i double York round, bak William Dod og Reginald Brooks-King fra Storbritannia


== OL-medaljer ==
1904  St. Louis -  bronse i bueskyting, lagkonkurranse  USA
1908  London -  bronse i bueskyting, double York round  USA


== Eksterne lenker ==
(en) Henry B. Richardson – Olympedia 
(en) Henry B. Richardson – Sports-Reference (OL-resultater – arkivert) 
(en) Henry B. Richardson – databaseOlympics.com (arkivert)
Jarl Hemmer

Jarl Robert Hemmer (født 18. september 1893 i Vasa i Österbotten, død 6. desember 1944 i Borgå i Nyland) var en finlandssvensk forfatter. Han debuterte i 1914 med diktsamlingen Rösterna og fikk sitt gjennombrudd med diktsamlingen Rågens rike i 1922. Hemmer fikk Stora Nordiska Romanpriset for sitt verk En man och hans samvete (om den finske borgerkrigen), utgitt 1931.
I 1927 kjøpte Hemmer Ängstorp på Eckerö i Ålands skjærgård, et hus fra 1700-tallet som også hadde vært svensk posthus. Ängstorp forble hans sommerhjem til hans død. Et resultat av Ängstorp var romanen Morgongåvan, 1934, som handler om ålandsk allmue på 1880-tallet. Den blev ålenningenes store bok og resulterte i at han fikk De Nios stora pris i 1935.
I 1933 overtok Jarl Hemmer forfatterboligen Diktarhemmet i Borgå, og der tok han sitt eget liv på Finlands selvstendighetsdag i 1944.
Jarl Hemmers foreldrehjem på Skolhusgatan 8 i Vasa, bygget 1886, ble i 1977 donert til friluftsmuseet Stundars utenfor Vasa, der det ble satt opp igjen som Hemmersgården og fyltes med hans etterlatenskaper, som hans enke skjenkte museet i 1979. Samlingen består av bøker, dokument, utklipp og gjenstander.


== Bibliografi ==
Du land, diktsamling, 1940
Brev till vänner, nedtegninger, essayer og minneord, 1937
Klockan i havet, diktsamling, 1939
Nordan, diktsamling, 1936
Morgongåvan, roman, 1934
En man och hans samvete, roman (engelsk A Fool of Faith), 1931
Helg, diktsamling, 1929
Du ljusa land, festdikt for Ålands Sång- och musikförbund, 1928
Budskap, novellsamling, 1928
Fattiggubbens brud, roman, 1926
Skärseld, diktsamling, 1924
Anna Ringars, teaterstykke, 1925
Med ödet ombord, dramatisk dikt, 1924
Väntan, diktsamling, 1922
Rågens rike, episk dikt (engelska Realm of the Rye), 1922 (filmatisert 1929 og 1950)
Vi ha ett större fosterland, festdikt ved svenske Österbottens kulturuke, 1921
De skymda ljusen, 1921
Onni Kokko, roman, 1920
Över dunklet, diktsamling, 1919
Jordens sång, kantate ved Åbo akademis innvigelse til musikk av Jean Sibelius, 1919
Prins Louis Ferdinand av Preussen, diktsyklus, 1919
Ett land i kamp, diktsamling, 1918
Förvandlingar, novellesamling, 1918
Pelaren, diktsamling, 1916
Fantaster, 1915
Rösterna, diktsamling, 1914


== Priser og utmerkelser ==
De Nios stora pris 1940
De Nios stora pris 1935
Gustaf Fröding-stipendet 1934


== Referanser ==


== Litteratur ==
Salminen, Johannes: Jarl Hemmer: En studie i liv och diktning 1893–1931 (doktoravhandling) 1955


== Eksterne lenker ==
«Jarl Hemmer». Biografiskt lexikon för Finland (svensk). Helsingfors: Svenska litteratursällskapet i Finland. 2008–2011. URN:NBN:fi:sls-5079-1416928957685. 
Stundars. Lest 19. november 2008
Libris søk
Midtfjorden

Se også Midfjorden, som ligger litt lenger sør i RomsdalMidtfjorden er en fjord i Hustadvika, tidligere Fræna kommune, i Romsdal innenfor havstykket Hustadvika. Fjorden ligger mellom fastlandet i sørøst og en rekke holmer og skjær i nordvest. Fjorden starter ved Hegerskjera i vest og strekker seg 6,5 kilometer nordøstover til Askvågen.Grenda Bergset ligger på sørsiden helt vest i fjorden. Av andre bosetninger finnes øya Droga og brukene Vikan og Sunde.


== Referanser ==
Hindnesfjorden

Hindnesfjorden er en arm av Austfjorden i Alver kommune i Vestland fylke. Den er ti kilometer lang, og går hovedsakelig parallelt med Austfjorden.Den har innløp mellom Hodnaneset i nord og Hosøyni i sør og går i sørøstlig retning. Innenfor Hodnaneset ligger Hodnaviki med tettstedet Myking i bunnen. Like sørøst for Hosøyni ligger innløpet til Dalafjorden, en fjordarm av Hindnesfjorden, som går rett sørover. Det ligger flere gårder og små bygder langs begge sidene av fjorden, hvorav Veland på østsida er den største. I de indre delene av fjorden er vestsida forholdsvis bratt og stiger nesten 350 meter rett opp. Innerst i fjorden ligger Eidatrædet. Herfra er det bare 1,5 kilometer sørover til Ostereidet ved Osterfjorden.


== Referanser ==
Dalafjorden

Dalafjorden er en fjordarm på sørsida av Hindnesfjorden i Alver kommune i Hordaland. Den er 5,5 kilometer lang, fra innløpet mellom Oddane og bygda Jordal, og inn til fjordbunnen. Den går i sørøstlig retning, stort sett parallelt med Hindnesfjorden. Den innerste delen av fjorden kalles Vågane.


== Referanser ==
Sankt Ansgar kirke (Kristiansand)

Må ikke forveksles med Sankt Ansgar kirke (København).St. Ansgar kirke er sognekirke for den katolske menigheten, St. Ansgar katolske menighet, i Kristiansand og nesten hele vestre del av Agder fylke. Menigheten ble grunnlagt i 1890 for stedboende tyske håndverkerfamilier, Wilhelm Hartmann var sogneprest fra starten og fram til 1911. Etter bybrannen i 1892 ble det andre kirkebygget revet og nyoppført i 1936, mens dagens bygning er oppført i rød teglstein etter totalrestaurering av det andre kirkebygget som brant på 1980-tallet. 
St. Ansgar katolske menighet er en sognemenighet som alle katolikker i  det tidligere Vest-Agder sogner til, med unntak av Sirdal kommune, i tillegg til Lillesand, Birkenes, Iveland, Evje og Hornnes, Bygland, Valle og Bykle kommune i tidligere Aust-Agder. Nabosognene er Arendal i øst og Stavanger i vest. St. Ansgar katolske menighet har pr. 2012 om lag 3000 medlemmer, og sogner under den katolske biskop i Oslo.
Prestene i St. Ansgar menighet har siden andre verdenskrig nesten utelukkende hatt opprinnelse i Tyskland og Nederland. Da kommunen på 1970-tallet mottok mange vietnamesiske båtflyktninger, og disse overveiende var katolikker, har det siden omkring 1980 vært vietnamesiske hjelpeprester knyttet til menigheten. Polske politiske flyktninger tidlig på 1980-tallet utgjorde et nytt, kraftig tilskudd til menigheten, og disse to språkgruppene har i mer enn tjue år hatt egne (besøkende eller faste) prester og messer på eget språk. Under Sogneprest Norbert Haunschild (1978-1990) vokste menigheten raskt, og kirken ble utvidet med prestebolig og integrert menighetshus.
Menigheten disponerer Stella Maris menighets- og feriehjem, en trevilla som ligger nede ved Skogsfjorden i Mandal. Stella Maris har eget kapell og soveplasser til bruk ved menighets- og ungdomsarbeid.
Etter stor medlemsøkning de siste årene, ble det nødvendig med en utvidelse. Ny og utvidet kirke og menighetssenter sto klart i desember 2013 etter to års byggearbeid.  


== St. Josef-søstrene ==

St. Josef-søstrene etablerte seg i Kristiansand i 1891, og kjøpte en rekke tomter i Kongensgate inntil kirken etter bybrannen i 1892. Siden anla de et lite nonnekloster i Møllevannsveien vest for bykjernen, ved siden av den tidligere presteboligen. Det tilhører St. Josef-søstrene og har i mer enn førti år hatt tilhold av en håndfull nonner. 
Tidligere drev søstrene også fra 1891 til 1967 sykehus ved St. Josef sykehus i Kongens gate, vegg i vegg med St. Ansgar kirke. Dette sykehuset hadde både fødestue og andre medisinske tilbud, men ble i 1967 omgjort til legevakt, og rommer i nyere tid offentlige omsorgstjenester og -boliger.


== Referanser ==


== Eksterne lenker ==
St. Ansgar menighet – hjemmeside
St. Ansgar menighet i Kristiansand - historikk
Göteborgs-Postens litteraturpris

Göteborgs-Postens litteraturpris er en svensk litterær pris på SEK 50 000 (2013) som delas ut årlig av Göteborgsposten.


== Prisvinnere ==


== Referanser ==
Vatnefjorden

Vatnefjorden er en fjordarm av Midfjorden og Romsdalsfjorden i Ålesund kommune på Sunnmøre. Fjorden er 8 kilometer lang og strekker sørover til bygdesenteret Vatne, som den er oppkalt etter. Fjorden har innløp mellom Baralsneset i vest og Ørsneset i øst. Ternøya ligger midt i innløpet og sør for den ligger Meøya og Løvøya.Riksvei 661 går langs østsiden av fjorden, mens Fylkesvei 145 går langs vestsiden. 
Ytre delen er tre kilometer bred, mens indre delen er mindre enn en kilometer bred. Fjorden er 113 meter på det dypeste.


== Referanser ==
Richard Gregg

Richard George Stanhope Gregg (født 9. desember 1883, død 20. mai 1945) var en irske sportsutøver som deltok i de olympiske leker 1908 i London.
Gregg vant en olympisk sølvmedalje i landhockey under OL 1908 i London. Han var med på det irske laget som kom på andreplass i landhockeyturneringen bak England. Irland vant semifinalen over Wales med 3-1 men tapte finalen til England med 1 – 8. Det var seks lag som deltok i turneringen, alle medaljene ble vunnet av britiske lag: Gull til England sølv til Irland og bronse til de tapende semifinalistene Wales og Skottland. Gregg spilte begge kampene og scoret ett mål mot Wales.


== OL-medaljer ==
1908  London -  Sølv i landhockey  Storbritannia


== Eksterne lenker ==
(en) Richard Gregg – Olympedia 
(en) Richard Gregg – Sports-Reference (OL-resultater – arkivert) 
(en) Richard Gregg – databaseOlympics.com (arkivert)
Tippeligaen 2009

Tippeligaen 2009 var den 20. sesongen av den norske eliteserien i fotball som gikk under navnet Tippeligaen, og den første sesongen med 16 deltakende lag. Grunnet utvidelsen av Tippeligaen hadde man hele tre lag som rykket direkte opp til 2009-sesongen. Disse lagene var Odd Grenland, Sandefjord og Start. Regjerende mester var Stabæk.
Rosenborg avgjorde serien i den 26. eliteserierunden, borte mot Molde. De vant kampen 2-0 på Aker Stadion, og tok sitt 21. seriegull. Bodø/Glimt, Fredrikstad og Lyn rykket ned fra eliteserien dette året.Sesongen startet 14. mars 2009, og det ble spilt to serierunder før landskampene 28. mars og 1. april. Siste serierunde ble spilt 1. november 2009. Dette var den første sesongen i norsk eliteserie med over to millioner tilskuere totalt.


== Tabell ==

Kilde: Norges Fotballforbund


== Statistikk ==


== Lagene ==


== Kvalifisering til internasjonale kamper ==
Tre lag kvalifiserte seg for internasjonale kamper i sesongen 2010/2011 fra Tippeligaen i 2009.

Rosenborg til Mesterligaen (fra andre kvalifiseringsrunde) som serievinner.
Molde til Europaligaen (fra andre kvalifiseringsrunde) som nummer to i serien.
Stabæk til Europaligaen (fra andre kvalifiseringsrunde) som nummer tre i serien.I tillegg kvalifiserte et fjerde Tippeligalag, Aalesund, seg til Europaligaen (fra tredje kvalifiseringsrunde) som norgesmester i 2009.


== Tilskuertall ==


== Arenaer ==

Hjemmebaner for 2009-sesongen var:


== TV-kamper ==
Totalt 90 kamper ble sendt på fri-TV. 30 kamper på TV 2, 30 kamper på NRK og 30 kamper på TV 2 Zebra.


== Dommere ==

Norges Fotballforbund hadde satt opp disse dommerne for sesongen 2009:


== Hovedtrenere ==

Hovedtrenere for de ulike lagene sesongen 2009 var:


== Målscorere ==

Svenske Rade Prica i Rosenborg ble toppscorer med 17 krediterte mål.


== Terminliste ==
Kilde: Norges Fotballforbund


== Resultattabell ==
Tabellen leses slik: Hjemmekamper ligger vannrett, mens bortekamper er plassert loddrett. (Merk at bortemål er plassert til høyre i loddrett kolonne).Kilde: Norges Fotballforbund


== Kvalifisering til Tippeligaen 2010 ==

Fire lag spilte kvalifisering om den siste plassen Tippeligaen 2010.
Deltakerne var Fredrikstad som endte på 14.-plass i Tippeligaen og Kongsvinger, Sogndal og Sarpsborg 08 som endte på 3. til 5.-plass i Adeccoligaen 2009.
I semifinalene møtte Fredrikstad naboen Sarpsborg 08 hjemme på Fredrikstad stadion, mens Kongsvinger møtte Sogndal hjemme på Gjemselund stadion. I finalerunden hadde vinneren av første semifinale hjemmekamp først, og vinneren av andre semifinale hjemmekamp sist. Etter 5-4 sammenlagt over Sarpsborg 08 rykket Kongsvinger opp til Tippeligaen 2010.
Semifinaler 6. november

0–2 Fredrikstad – Sarpsborg 08
3–1 Kongsvinger – SogndalInnledende finale 9. november

3–2 Sarpsborg 08 – KongsvingerAvsluttende finale 12. november

3–1 Kongsvinger – Sarpsborg 08


== Referanser ==


== Eksterne lenker ==
NFFs nettsider om Tippeligaen
Tomrefjorden

Tomrefjorden er en fjordarm av Midfjorden og Romsdalsfjorden i Vestnes kommune i Romsdal. Fjorden strekker seg 9 kilometer mot sør til Tomrefjord i bunnen av fjorden. Fjorden har innløp mellom Neset ved Gjellstein i vest og Bolungneset i øst. Fiksdalen ligger på vestsiden av fjorden. Karakteristisk for Tomrefjorden er en rekke små nes geologisk identifisert som De Geer-morener.Riksvei 661 går langs vestsiden av fjorden og på østsiden langs Tomra, før den svinger østover. Videre utover østsiden går Fv102.


== Referanser ==
Henry Brown

Henry Joseph Brown (født 1887, død 26. februar 1961) var en irsk sportsutøver som deltok i de olympiske leker 1908 i London.
Brown vant en olympisk sølvmedalje i landhockey under OL 1908 i London. Han var med på det irske laget som kom på andreplass i landhockeyturneringen bak England. Irland vant semifinalen over Wales med 3-1 men tapte finalen til England med 1 – 8. Det var seks lag som deltok i turneringen, alle medaljene ble vunnet av britiske lag: Gull til England sølv til Irland og bronse til de tapende semifinalistene Wales og Skottland.


== OL-medaljer ==
1908  London -  Sølv i landhockey  Storbritannia


== Referanser ==


== Eksterne lenker ==
(en) Henry Brown – Olympics.com 
(en) Henry Brown – Olympic.org 
(en) Henry Brown – Olympedia 
(en) Henry Brown – Sports-Reference (OL-resultater – arkivert)
Nogvafjorden

Nogvafjorden er en fjord i Ålesund kommune på Sunnmøre. Den ligger  mellom Flemsøya/Skuløya i sørvest og øya Fjørtofta i nordøst. Fjorden strekker seg 5,5 kilometer sørøstover fra Norskehavet og inn mot Harøyfjorden.Fjorden har innløp mellom Kjeholmen i vest og Fjørtoftneset i øst og enda mellom neset Nogva, som fjorden er oppkalt etter, i sørvest og Fuglevika i nordøst. Den er cirka 2,5 kilometer bred og på det dypeste 119 meter.


== Referanser ==
Gunnar Engen

Gunnar Rune Engen (født 5. oktober 1950 i Stavanger) er en norsk musiker (bassist) med bakgrunn fra blant annet rockeguppen Stavangerensemblet.


== Liv og virke ==
Tidlig på 1970-tallet ble Engen med i band som Småtroll fra Fredrikstad og Round Midnight med Alf Magne «Cliffi» Grinde og nå avdøde Asle Nilsen fra Haugesund. Han spilte i dansebandet Katho med blant andre Tore Halvorsen, Steinar Storm Kristiansen og Morten Nyhus.Fra 1978 til januar 1981 var han bassist i Stavangerensemblet. I 1981 spilte han i stavangerbandet Englakoret, sammen med Jarle Børresen, Craig Whitson og Per Riis jr., og rundt seks år fra 1982 spilte han i Reidar Larsen blues band.I 1988 startet han bluesbandet The Blue Balls med Knut Køningsberg på trommer, Per Riis jr. på gitar og som vokalist, Jarle Børresen på orgel og Tor Otto «Totto» Nilsen på munnspill. Etter et par år ble bandet oppløst. Fra 1991 til 2018 spilte han i husbandet på Dickens pub i Stavanger. I 1997 ble han med i Neil Wildes blues- og swingband Hipshakers.I 2006 lanserte han bandnavnet Engens Gledeshus; han er bandets eneste faste medlem, og engasjerer ulike musikere i forbindelse med ulike oppdrag. I januar 2017 startet han bandet  Froddi & The Four Flames sammen med vokalisten Frode Rønli, gitaristen Alf Terje Hana, og Reidar Larsen på keyboards. De holdt sin første konsert 27. mai 2017. I 2018 skiftet bandet navn til Froddi & Compagniet, og fikk to nye medlemmer; Espen Noreger på trommer og Dominique Brackeva på trombone.


== Diskografi ==


=== Stavangerensemblet ===
Ta ein kjangs! (1980)
Samlekasse (2009)


=== Katho ===
Dagen er din (1977)
Nærbilde (1978)


=== Dickensbandet ===
Takk for dansen (2011)


=== Englakoret ===
I kveld/Nei, nei det e' for sent (1982)
Englakoret (1982)


=== Sambabanden ===
Ta masken på (1984)


=== Deltar på ===
Svein Tang Wa: Arbeidsløyså/Om ongane (1979)
Karussell: Knallgo'e låter Vol. 1 (1981)
Puls: Blodige strenger (1981)
Karussell: Knallgo'e låter Vol. 3 (1981)
Det Nye: Hett, fett & svett 2 (1982)
VG: På gang 5 (1982)
Polydor/Bokklubben Nye Bøker: Norsk Rock (1983)
MTG: Takk ska' du ha (1996)
Manna and The Sundaze Gang: Just Another Sunday Night (1998)
Oh No!: Mannen som elsket Yngve (2008)
Musikkfest Stavanger: Musikkfest Stavanger 2011 (2011)
Varmestuens venner: Stikkedåse, Sallan... (2012)
Varmestuens venner: Varmestuens venner 2014 (2014)
MAI/Universal Music: MAI 1973–1983 (2016)


== Referanser ==
Walter Campbell

Walter Islay Hamilton Campbell (født 14. oktober 1886, død 11. juli 1967) var en irsk sportsutøver som deltok i de olympiske leker 1908 i London.
Campbell vant en olympisk sølvmedalje i landhockey under OL 1908 i London. Han var med på det irske laget som kom på andreplass i landhockeyturneringen bak England. Irland vant semifinalen over Wales med 3-1 men tapte finalen til England med 1 – 8. Det var seks lag som deltok i turneringen, alle medaljene ble vunnet av britiske lag; Gull til England sølv til Irland og bronse til de tapende semifinalistene Wales og Skottland.


== OL-medaljer ==
1908  London -  Sølv i landhockey  Storbritannia


== Eksterne lenker ==
(en) Walter Campbell – Olympedia 
(en) Walter Campbell – Sports-Reference (OL-resultater – arkivert)